Արտեմ Ասատրյան

Արտեմ Ջանիկի Ասատրյան (), հայ տնտեսագետ, ՀՀ Աշխատանքի և սոցիալական հարցերի նախկին նախարար։

 Կենսագրություն 
Ծնվել է 1972 թ. մայիսի 23-ին, Երևան քաղաքում։
 1979-1989 թթ. ավարտել է Երևանի թիվ 194 միջնակարգ դպրոցը՝ ոսկե մեդալով,
 1989-1994 թթ. ավարտել է Երևանի ժողովրդական տնտեսության ինստիտուտը՝ ստանալով տնտեսագետի որակավորում՝ էկոնոմիկայի պետական կարգավորում մասնագիտացմամբ։
 1995-1997 թթ. սովորել է ՀՀ պետական կառավարման ակադեմիայում՝ ստանալով պետական ծառայողի որակավորում՝ պետական կառավարում և տեղական ինքնակառավարում մասնագիտացմամբ։
 2000-2003 թթ. սովորել է ՀՀ պետական կառավարման ակադեմիայի ասպիրանտուրայում և Հայաստանի տնտեսագիտական հետազոտությունների ինստիտուտում և պաշտպանել թեկնածուական թեզ՝ "ՀՀ կենսաթոշակային ապահովության հիմնախնդիրները աղքատության հաղթահարման գործում" թեմայով՝ ստանալով տնտեսագիտության թեկնածուի գիտական աստիճան։

Մասնագիտական վերապատրաստում է անցել Հարվարդի համալսարանում ԱՄՆ, Համաշխարհային բանկի ինստիտուտում, ինչպես նաև Շվեդիայի, Լեհաստանի, Ավստրիայի, Իսրայելի, Բուլղարիայի և Ուկրաինայի մի խումբ կրթական հաստատություններում։

Հեղինակ է բազմաթիվ գիտական հոդվածների, վերլուծությունների, հետազոտական աշխատությունների։

 Աշխատանքային գործունեություն 
 1998 թ.` ՀՀ կենսաթոշակային և զբաղվածության հիմնադրամում բաժնի պետ,
 1998-2006 թթ.` ՀՀ աշխատանքի և սոցիալական հարցերի նախարարության սոցիալական ապահովագրության և կենսաթոշակային ապահովության վարչության պետ,
 2006-2007 թթ.՝ ՀՀ աշխատանքի և սոցիալական հետազոտությունների ազգային ինստիտուտի տնօրեն,
 2007 թվականից ՀՀ աշխատանքի և սոցիալական հարցերի նախարարի տեղակալ,
 2011 թ. փետրվարի 7-ին ՀՀ վարչապետի որոշմամբ համատեղության կարգով նշանակվել է Հայաստանի Հանրապետության աշխատանքի և սոցիալական հարցերի նախարարության սոցիալական ապահովության պետական ծառայության պետի պաշտոնակատար։
 2012 թ. հունիսի 16-ին ՀՀ վարչապետի որոշմամբ ազատվել է Հայաստանի Հանրապետության աշխատանքի և սոցիալական հարցերի նախարարության սոցիալական ապահովության պետական ծառայության պետի¸ Հայաստանի Հանրապետության աշխատանքի և սոցիալական հարցերի նախարարի տեղակալի պաշտոններից՝ այլ աշխատանքի անցնելու կապակցությամբ։
 2012 թ. հունիսի 16-ին ՀՀ Նախագահի հրամանագրով նշանակվել է ՀՀ աշխատանքի և սոցիալական հարցերի նախարարԱ. Ասատրյանին Հայաստանի Հանրապետության աշխատանքի և սոցիալական հարցերի նախարար նշանակելու մասին։
 2014 թ. ապրիլի 26-ին ՀՀ Նախագահի հրամանագրով վերանշանակվել է ՀՀ աշխատանքի և սոցիալական հարցերի նախարարի պաշտոնումԱ. ԱՍԱՏՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐ ՆՇԱՆԱԿԵԼՈՒ ՄԱՍԻՆ։

Ղեկավարում է նաև Հայաստանի կենսաթոշակային բարեփոխումների կառավարման խորհուրդը։

1994-1995 թթ. ծառայել է ՀՀ զինված ուժերում։

Տիրապետում է ռուսերեն և անգլերեն լեզուների։

Ամուսնացած է, ունի երեք երեխա։

Հայաստանի հանրապետական կուսակցության անդամ է։

 Պետական պարգևներ 
ՀՀ նախագահի հրամանագրով 2008 թ. դեկտեմբերի 27-ին Հայաստանի Հանրապետության պետական կառավարման համակարգում արդյունավետ աշխատանքի համար պարգևատրվել է Անանիա Շիրակացու մեդալովԱնանիա Շիրակացու մեդալով պարգևատրելու մասին։ Արդյունավետ կառավարման համար արժանացել է նաև ՀՀ վարչապետի հուշամեդալի, բազմաթիվ մրցանակների և շնորհակալագրերի։

 Դասային աստիճաններ 
2004 թ. մայիսին ստացել է Հայաստանի Հանրապետության քաղաքացիական ծառայության 1-ին դասի խորհրդականի դասային աստիճան։

 Ծանոթագրություններ 

Կատեգորիա:Անանիա Շիրակացու մեդալակիրներ
Կատեգորիա:ՀՀ աշխատանքի և սոցիալական հարցերի նախարարներ
Կատեգորիա:ՀՀ կառավարության անդամներ
Կատեգորիա:ՀՀԿ անդամներ
Կատեգորիա:ՀՊՏՀ շրջանավարտներ
Կատեգորիա:Հայ տնտեսագետներ
Կատեգորիա:Հայ քաղաքական գործիչներ